རང་རེ་བོད་ཀྱི་རང་དབང་རྩོད་ལེན་གྱི་ལས་འགུལ་འཚེ་བ་མེད་པའི་ལམ་བུའི་ཐོག་སྐྱོད་ཀྱི་ཡོད།འཚེ་བ་མེད་པའི་ལམ་ལ་བསྐྱོད་རྒྱུ་འདི་ཤེས་བྱ་ཡོན་ཏན་གྱི་སྟོབས་ཤུགས་ལ་བརྟེན་དགོས་ཤིང༌།དེ་ལ་དེང་དུས་ཀྱི་ཤེས་ཡོན་དང༌།ནང་དོན་རིག་པ་དང་འབྲེལ་བའི་གནའ་རབས་ཀྱི་ཤེས་ཡོན་བཅས་ཁག་གཉིས་ཡོད་པ་དེ་གཉིས་ཟུང་འབྲེལ་གྱིས་དོ་མཉམ་པ་དགོས་རྒྱུ་ཧ་ཅང་གལ་ཆེན་པོ་ཡིན།རང་རེས་ཐོག་མ་ནས་རྩ་བའི་དམིགས་ཡུལ་དེ་འདྲ་ཞིག་བཟུང་སྟེ་ལོ་རབས་དྲུག་ཅུ་པ་ནས་བོད་མིའི་ཟུར་གསལ་སློབ་གྲྭ་འཛུགས་རྒྱུར་འབད་བརྩོན་བྱས་ཡོད།དེ་ལྟར་ཐབས་ཤེས་འབད་བརྩོན་བྱེད་དགོས་པ་ནི་གོང་གསལ་རྒྱུ་མཚན་གྱིས་ཡིན།